
Kommunedirektørens innstilling
Rapportering på større investeringsprosjekter, slik det framgår av saken, tas til orientering.


SAKSUTREDNING
Bakgrunn for saken
Det rapporteres på investeringsprosjekter til relevant utvalg ut ifra det tjenesteområde prosjektet sorterer under. De nedenstående prosjektene faller ikke inn under andre fagutvalg, og rapporten går derfor til det utvalget som har Bygg- og eiendomsdrift under sitt ansvarsområde. Siste rapport ble gitt i møte 26.05.2025, OS 04/26.
Saksfremstilling
Rapport enkeltprosjekter:
I figurene under er det angitt følgende beslutningspunkter:
B0 – bestilling (administrativt)
B1 – konseptvalg (politisk)
B2 – bevilgning (politisk)
B3 – overlevering (administrativt)
B4 – avslutning (politisk)
 
 
Ny GS-bru over Porsgrunnselva - Moldhaugbrua
Omfang: Bygge gang- og sykkelbru fra Storvegen på Vestsiden til Reynoldsparken på Østsiden.
Prosjektfase: Gjennomføring (bygging)
Budsjett: 205 MNOK (Prisregulert pr. 12/24)	Prognose: 205 MNOK
Framdrift: Legging av friksjonsbelegg, samt montering av rekkverk og teknisk utstyr er ferdig. Testing lokalt på brua er igangsatt. Det er fremdeles usikkerheter knyttet til programmering og fjernstyring, slik at vi ikke kan angi endelig dato for ferdigstilling. Antagelsen nå er et stykke ut i 4. kvartal 2026.

Økonomi:
SHA/ HMS: Ingen relevante forhold
Øvrige kommentarer:


Østre brygge
Omfang: Rehabilitere kaifront fra Stangsgate til Reynoldsparken.
Prosjektfase: Planlegging
Budsjett: 280 MNOK (HP 2026 – 2029)	Prognose: 280 MNOK
Framdrift: Samspillsprosess pågår, og er i henhold til plan. Reguleringsprosessen pågår parallelt med planleggingen. Et endelig reguleringsvedtak forventes å foreligge i løpet 1. kvartal 2027. Sak om investeringsbeslutning (B2) forskyves noe, og vil bli fremmet på nyåret.

Økonomi: Prognosen gjenspeiler kalkulert investeringsbehov knyttet til gjennomføring av det valgte konseptet. Tiltaket vil kunne få et betydelig økonomisk tilskudd fra Bypakke Grenland.
SHA/ HMS: Ingen relevante forhold
Øvrige kommentarer:


Utvikling og arealeffektivisering av kommunale bygg i sentrum
Omfang: Effektivisere arealer knyttet til kommunale bygg.
Prosjektfase: Utredning
Budsjett: 171 MNOK (HP 2026 – 2029)	Prognose: 171 MNOK
Framdrift: Utredningsarbeidet pågår, og medvirkningsaktiviteter som spørreundersøkelser og workshops er iverksatt. Rapport er forventet å foreligge ultimo oktober.

Økonomi: Prognosen reflekterer kun avsetningen i HP 2026 - 2029.
SHA/ HMS: Ingen relevante forhold
Øvrige kommentarer:


Utvidelse av fellesvaskeriet
Omfang: Bygging av nytt sykehjem medfører at kapasiteten til vaskeriet på Frednes må økes.
Prosjektfase: Utredning
Budsjett: 10 MNOK (HP 2026 – 2029)	Prognose: 10 MNOK
Framdrift: Forprosjekt er ferdig. Sak om investeringsbeslutning fremmes i dette møtet. Konkurransegrunnlag for totalentreprise er under utarbeidelse.

Økonomi:
SHA/ HMS: Ingen relevante forhold
Øvrige kommentarer:

